τεχνολογίες+πληροφορικής+και+επικοινωνιών+στον+πολιτισμό


 * ΤΕΧΝΟΛΟΓΙΕΣ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ ΣΤΟΝ ΠΟΛΙΤΙΣΜΟ **

Η ραγδαία ανάπτυξη της πληροφορικής και των τηλεπικοινωνιών, παρέχουν ένα αξιόπιστο και άμεσο τρόπο επικοινωνίας που διευκολύνει σημαντικά την ανταλλαγή πληροφοριών πολιτιστικού περιεχομένου, δημιουργώντας ταυτόχρονα νέους τρόπους καλλιτεχνικής δημιουργίας και έκφρασης, οι οποίοι θέτουν τη βάση για την ανοικοδόμηση της λεγόμενης <<πολιτιστικής βιομηχανίας>>. Λαμβάνοντας υπόψη την ιδιαίτερα λαμπρή πολιτιστική κληρονομιά της Ελλάδας, οι νέες τεχνολογίες παρέχουν την δυνατότητα καλύτερης διαχείρισης της, αξιοποιώντας και προβάλλοντας την με σύγχρονους και μοντέρνους τρόπους. Η ψηφιακή επανάσταση που χρησιμοποιεί σύγχρονα οπτοκοακουστικά μέσα προάγει και προβάλλει τον πολιτισμό, την ιστορία και τις ιδιαιτερότητες του κάθε τόπου, διαθέτοντας σε ηλεκτρονική μορφή κάθε είδους πληροφορία.

__**﻿Η πληροφορική στις υπηρεσίες του πολιτισμού**__

Μέσα από έργα ψηφιοποίησης και επιστημονικής τεκμηρίωσης του ελληνικού πολιτισμού, όπως π.χ. μουσειακών αντικειμένων, οπτικοακουστικών και άλλων αρχειακών τεκμηρίων τα οποία υλοποιούν οι διάφοροι πολιτιστικοί φορείς και οργανισμοί επιτυγχάνεται όχι μόνο η διάσωση του πολιτιστικού αποθέματος της χώρας, με τη βοήθεια των νέων τεχνολογιών, αλλά επίσης η ανάδειξη και αξιοποίηση του πολιτιστικού υλικού, η ενημέρωση των πολιτών και η δημιουργία ψηφιακών προϊόντων και υπηρεσιών σημαντικής προστιθέμενης αξίας καθώς και η γνωριμία με τις πλούσιες συλλογές που διαθέτουν ή διαχειρίζονται οι εν λόγω φορείς.

Ενδιαφέρον παρουσιάζει η πολιτιστική δραστηριότητα και η τεχνογνωσία που έχουν αναπτύξει μεταξύ άλλων το Μουσείο Μπενάκη, η Πινακοθήκη Ε. Αβέρωφ από το Μέτσοβο Ιωαννίνων, το Ίδρυμα Μείζονος Ελληνισμού, το Μουσείο Γουλανδρή Φυσικής Ιστορίας, το [|Τελλόγλειο Ίδρυμα Τεχνών], κ.ά.
 * **Το παράδειγμα της Πινακοθήκης Ε. Αβέρωφ**
 * **Το παράδειγμα του Ιδρύματος Μείζονος Ελληνισμού**
 * **Το παράδειγμα του Κέντρου Σπουδών Λαϊκού Θεάτρου**

__**Η καλλιτεχνική και πνευματική δημιουργία**__

Πολλές μεγάλες βιβλιοθήκες (κυρίως [|Πανεπιστημιακές βιβλιοθήκες]) παρέχουν τη δυνατότητα στους αναγνώστες να αναζητούν τίτλους άρθρων, περιοδικών και βιβλίων μέσω υπολογιστή. Τα επόμενα χρόνια, με σταδιακό ρυθμό εκατομμύρια βιβλία θα είναι διαθέσιμα σε ψηφιακή μορφή και θα διαβάζονται είτε στο χώρο της βιβλιοθήκης από ένα τερματικό της είτε μέσω του Internet. Ήδη πολλές εφημερίδες κυκλοφορούν ταυτόχρονα και σε ψηφιακή μορφή και είναι διαθέσιμες μέσω ιστοσελίδων στον παγκόσμιο ιστό.Μάλιστα κάποιες εφημερίδες και αρκετά περιοδικά κυκλοφορούν μόνο σε ψηφιακή μορφή. Η καλλιτεχνική και η πολιτιστική δημιουργία γνωρίζουν νέες μορφές με τη χρήση των νέων τεχνολογιών. Οι παραδοσιακές μορφές καλλιτεχνικής έκφρασης ενισχύονται με τη χρήση υπολογιστή, ενώ εμφανίζονται νέες μοφές πολιτιστικής και καλλιτεχνικής δημιουργίας. Η ψηφιακή επεξεργασία των ήχων, των εικόνων, του κειμένου και του βίντεο μετασχηματίζουν ριζικά τις συνθήκες έκφρασης και δημιουργίας, ανοίγοντας καινούργιους αισθητικούς δρόμους. Δεν είναι λίγοι εκείνοι που θεωρούν τον υπολογιστή ως ένα νέο μέσο δημιουργίας έργων τέχνης.